-----------------------------------------------------------------------
  11. ฐานะทางการเงิน ส่วนที่ 1

  -----------------------------------------------------------------------

(1) งบการเงิน ในระยะเวลา 3 ปีที่ผ่านมา (ปี 2550-2552)

  (ก)สรุปรายงานการสอบบัญชี

นางสาวรัตนา จาละผู้สบบัญชีรับอนุญาต ทะเบียนเลข 3734 บริษัท สำนักงาน เอินส์ท แอนด์ ยัง
จำกัด เป็นผู้ตรวจสอบงบการเงินรวม สำหรับปีสิ้นสุดวันที่ 31 มกราคม 2550 และปี 2551
นางสาวกมลทิพย์ เลิศวิทย์วรเทพ ผู้สอบบัญชีรับอนุญาต ทะเบียนเลข 4377 บริษัท สำนักงาน
เอินส์ท แอนด์ ยัง จำกัด เป็นผู้ตรวจสอบงบการเงินรวม สำหรับปีสิ้นสุดวันที่ 31 ธันวาคม 2551
ได้แสดงความเห็นไว้อย่างไม่มีเงื่อนไข ว่างบการเงินที่ได้ตรวจสอบแสดงถึงฐานะการเงิน
ผลการดำเนินงานและกระแสเงินสดที่ถูกต้องตามที่ควรในสาระสำคัญตามหลักการบัญชีที่รับรองทั่วไป

สำหรับปีสิ้นสุดวันที่ 31 ธันวาคม 2552 ได้แสดงความเห็นไว้ดังต่อไปนี้

ข้าพเจ้าได้ตรวจสอบงบดุลรวม ณ วันที่ 31 ธันวาคม 2552 และ 2551 งบกำไรขาดทุนรวม
งบแสดงการเปลี่ยนแปลงส่วนของผู้ถือหุ้นรวมและงบกระแสเงินสดรวมสำหรับปีสิ้นสุดวันเดียวกันของแต่ละปีของบริษัท
ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) และบริษัทย่อย
และได้ตรวจสอบงบการเงินเฉพาะกิจการของบริษัท ไทยรับเบอร์ลาเท็คซ์คอร์ปอร์เรชั่น
(ประเทศไทย) จำกัด (มหาชน) ด้วยเช่นกัน
ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนข้าพเจ้าเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของข้าพเจ้า
ข้าพเจ้ามิได้ตรวจสอบงบการเงินของบริษัทย่อยแห่งหนึ่ง
ซึ่งงบการเงินของบริษัทย่อยนั้นได้รวมอยู่ในงบการเงินรวมโดยมียอดสินทรัพย์รวมอยู่ในงบการเงินรวม
ณ วันที่ 31 ธันวาคม 2552 จำนวนประมาณ 70.6 ล้านบาท หรือคิดเป็นร้อยละ 1.53
ของสินทรัพย์รวม (2551: 54.3 ล้านบาท หรือร้อยละ 1.46 ของสินทรัพย์รวม)
และมีรายได้รวมอยู่ในงบกำไรขาดทุนรวมสำหรับปีสิ้นสุดวันเดียวกันเป็นจำนวนประมาณ 12.5
ล้านบาท หรือคิดเป็นร้อยละ 0.15 ของรายได้รวม (2551: 7.1 ล้านบาท หรือร้อยละ 0.07
ของรายได้รวม)
งบการเงินของบริษัทย่อยดังกล่าวตรวจสอบโดยผู้สอบบัญชีอื่นซึ่งข้าพเจ้าได้รับรายงานการตรวจสอบจากผู้สอบบัญชีของบริษัทย่อยนั้นแล้ว
ดังนั้น การแสดงความเห็นของข้าพเจ้าในส่วนที่เกี่ยวข้องกับจำนวนเงินและรายการต่าง ๆ
ของบริษัทย่อยดังกล่าว ซึ่งรวมอยู่ในงบการเงินรวมสำหรับปี 2552 และ 2551
จึงถือตามรายงานของผู้สอบบัญชีอื่นนั้น

ยกเว้นที่จะกล่าวในวรรคถัดไป
ข้าพเจ้าได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้ข้าพเจ้าต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่างบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงิน
การประเมินความเหมาะสมของหลักการบัญชีที่กิจการใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
ข้าพเจ้าเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของข้าพเจ้า

ข้าพเจ้าไม่ได้รับงบการเงินสำหรับปีสิ้นสุดวันที่ 31 ธันวาคม 2552
ของบริษัทย่อยในต่างประเทศแห่งหนึ่งซึ่งถือหุ้นร้อยละ 100โดยบริษัท ไทยรับเบอร์ลาเท็คซ์กรุ๊ป
จำกัด ซึ่งเป็นบริษัทย่อยของบริษัทฯ งบการเงินของบริษัทย่อยดังกล่าวได้รวมอยู่ในงบการเงินรวม
โดยมียอดสินทรัพย์รวมในงบการเงินรวม ณ วันที่ 31 ธันวาคม 2552 จำนวนประมาณ 106.36
ล้านบาท หรือคิดเป็นร้อยละ 2
ของยอดสินทรัพย์รวมและมีรายได้รวมอยู่ในงบกำไรขาดทุนรวมสำหรับปีสิ้นสุดวันเดียวกันจำนวนประมาณ
773.93 ล้านบาท หรือคิดเป็นร้อยละ 10 ของยอดรายได้รวม
งบการเงินของบริษัทย่อยที่รวมอยู่ในงบการเงินรวมสำหรับปีสิ้นสุดวันที่ 31 ธันวาคม 2552
เป็นงบการเงินที่จัดทำขึ้นโดยฝ่ายบริหารของบริษัทย่อย
ซึ่งไม่ได้ผ่านการตรวจสอบโดยผู้สอบบัญชีของบริษัทย่อยดังกล่าว

จากการตรวจสอบของข้าพเจ้าและรายงานของผู้สอบบัญชีอื่น ข้าพเจ้าเห็นว่า
ยกเว้นผลของรายการปรับปรุงที่อาจจำเป็นต่องบการเงินปี 2552
จากเหตุการณ์ที่กล่าวไว้ในวรรคก่อน งบการเงินข้างต้นนี้แสดงฐานะการเงิน ณ วันที่ 31 ธันวาคม
2552 และ 2551
ผลการดำเนินงานและกระแสเงินสดสำหรับปีสิ้นสุดวันเดียวกันของแต่ละปีของบริษัท
ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) และบริษัทย่อย
และเฉพาะของบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

โดยมิได้เป็นการแสดงความเห็นอย่างมีเงื่อนไขเพิ่มเติมต่องบการเงินข้างต้น
ข้าพเจ้าขอให้สังเกตเรื่องดังต่อไปนี้

ก) ตามที่ได้กล่าวไว้ในหมายเหตุประกอบงบการเงินข้อ 4 ในปี 2552
บริษัทฯและบริษัทย่อยได้เปลี่ยนแปลงนโยบายการบัญชีในการบันทึกสินค้าคงเหลือจากวิธีเข้าก่อน-ออกก่อนเป็นวิธีถัวเฉลี่ยถ่วงน้ำหนัก
โดยบริษัทฯและบริษัทย่อยได้ปรับย้อนหลังงบการเงิน ณ วันที่ 31 ธันวาคม 2551
และสำหรับปีสิ้นสุดวันเดียวกัน เพื่อสะท้อนถึงการเปลี่ยนแปลงนโยบายการบัญชีดังกล่าว

ข) ตามที่ได้กล่าวไว้ในหมายเหตุประกอบงบการเงินข้อ 28.4
บริษัทย่อยแห่งหนึ่งของบริษัทฯถูกเจ้าพนักงานกรมสอบสวนคดีพิเศษแจ้งข้อกล่าวหาว่าบุกรุกป่าสงวนแห่งชาติจำนวนประมาณ
900 ไร่ เพื่อเข้าไปปลูกสวนยางพารา
ฝ่ายบริหารของบริษัทฯและบริษัทย่อยดังกล่าวปฏิเสธข้อกล่าวหาและได้ชี้แจงว่าการพิจารณาจัดหาที่ดินเพื่อปลูกสวนยางพาราของบริษัทย่อยเป็นไปตามขั้นตอนของกฎหมายและการได้มาของสิทธิการใช้ประโยชน์ในที่ดินเป็นไปอย่างถูกต้องตามกฎหมาย
ขณะนี้เรื่องกำลังอยู่ในระหว่างการพิจารณาของเจ้าพนักงาน
ซึ่งฝ่ายบริหารเชื่อว่าผลสรุปของเรื่องดังกล่าวจะไม่ก่อให้เกิดความเสียหายที่เป็นสาระสำคัญต่อบริษัทฯและบริษัทย่อย

[][]

[]

[][]

[]

  (ค) อัตราส่วนทางการเงินที่สำคัญ

[]

หมายเหตุ : ปี 2551 – 2552 บริษัทใช้นโยบายการบัญชีในการบันทึกสินค้าคงเหลือแบบ
วิธีถัวเฉลี่ยถ่วงน้ำหนัก

ปี 2550 บริษัทใช้นโยบายการบัญชีในการบันทึกสินค้าคงเหลือแบบ เข้าก่อน – ออกก่อน

(2)คำอธิบายและการวิเคราะห์ฐานะการเงินและผลการดำเนินงาน

1. ผลการดำเนินงาน

(ก) ภาพรวมของผลการดำเนินงาน

ภาพรวมผลการดำเนินงานปี 2552 บริษัทและบริษัทในเครือมีรายได้รวม 7,978 ล้านบาท ลดลง
1,063 ล้านบาท หรือ 12 % ในขณะที่ต้นทุนขายและค่าใช้จ่ายรวมอยู่ที่ 7,859 ล้านบาท ลดลง
1,298 ล้านบาท หรือ 14 % จึงเกิดผลกำไรสุทธิ 119 ล้านบาท กำไรเพิ่มขึ้นจากปีก่อน 234
ล้านบาท สินทรัพย์รวมอยู่ที่ 4,616 ล้านบาท เพิ่มขึ้น 835 ล้านบาท หรือ 22 % หนี้สินรวมอยู่ที่
3,677 ล้านบาท เพิ่มขึ้น 779 ล้านบาท หรือ 27 % และ ส่วนผู้ถือหุ้นรวมอยู่ที่ 938 ล้านบาท
เพิ่มขึ้น 57 ล้านบาท หรือ 6 % สาเหตุหลักของผลการดำเนินการที่ดีเกิดจาก
ความสามารถในการดำเนินการของบริษัท และ บริษัทในเครือ
โดยเฉพาะบริษัทในเครือที่ธุรกิจมีการฟื้นตัว
หลังจากประสบกับภาวะปัญหาด้านราคาวัตถุดิบและการดำเนินงาน
ประกอบกับในปีที่ผ่านมาความต้องการสินค้ายางพารามีความต้องการไม่เพิ่มขึ้นจากภาวะเศรษฐกิจที่ฟื้นตัวและการเติบโตของเศรษฐกิจในประเทศจีน
ทำให้ความต้องการสินค้ามีอย่างสม่ำเสมอ และ
ด้วยสาเหตุที่ผลผลิตวัตถุดิบภายในประเทศลดลงทำให้ราคาสินค้าปรับตัวเพิ่มขึ้นอย่างต่อเนื่องได้ ณ
สิ้นปีที่ผ่านมามีรายการเปลี่ยนแปลงของผลการดำเนินงานดังต่อไปนี้

1.รายได้จากการขายและบริการอยู่ที่ 7,914 ล้านบาท ลดลง 1,011 ล้านบาท หรือ 11 %
เนื่องจากราคาขายลดลงตามภาวะราคายางพาราแต่ปริมาณการขายมีการปรับตัวสูงขึ้น

2.ต้นทุนขายและบริการอยู่ที่ 7,170 ล้านบาท ลดลง 1,338 ล้านบาท หรือ 16 % (ในปี 2552
บริษัทและบริษัทย่อยได้เปลี่ยนแปลงนโยบายการบัญชีเกี่ยวกับการบันทึกสินค้าคงเหลือจากวิธีเข้าก่อน-ออกก่อน
เป็นวิธีถัวเฉลี่ยถ่วงน้ำหนัก บริษัทฯ และ บริษัทย่อยบันทึกผลการเปลี่ยนนโยบายการบัญชี
โดยปรับปรุงกับกำไรสะสมต้นปียกมาและปรับย้อนหลังงบการเงินที่แสดง โดยถือเสมือนว่าบริษัทฯ
ได้ใช้นโยบายการบัญชีเกี่ยวกับสินค้าคงเหลือตามราคาทุน (วิธีถัวเฉลี่ยถ่วงน้ำหนัก)
ตั้งแต่เริ่มต้นการปรับปรุง 2551 ทำให้ต้นทุนขายและบริการปรับลดลง
(ตามหมายเหตุประกอบงบการเงินรวม ข้อ 4)

3.เกิดกำไรขั้นต้นที่ 744 ล้านบาทเพิ่มขึ้น 327 ล้านบาท หรือ 44 %

4.ค่าใช้จ่ายขายและบริหารลดลงมาอยู่ที่ 456 ล้านบาท ลดลง 1 ล้านบาท หรือ 0.22%

5.รายได้อื่นมีจำนวน 64 ล้านบาท ลดลง 25 ล้านบาท หรือ 28 % (รายการหลักที่ลดลง คือ
กำไรจากอัตราแลกเปลี่ยนลดลงมาอยู่ที่ 3 ล้านบาท หรือ ลดลง 14 ล้านบาทจากปี 2551)

6.ขาดทุนจากการซื้อขายสินค้าเกษตรล่วงหน้า 11 ล้านบาท

7.ค่าใช้จ่ายอื่น มีจำนวน 88 ล้านบาท เพิ่มขึ้น 83 ล้านบาท หรือ 1,579 %
(ซึ่งเกิดจากรายการค่าเผื่อหนี้สูญจำนวน 71 ล้านบาท)

8.ภาษีเงินได้นิติบุคคล จำนวน 0.67 ล้านบาท

(ข) ผลการดำเนินงานของกลุ่มธุรกิจหลัก

กลุ่มน้ำยางข้น :

(1) รายได้จากการขายปี 2552 อยู่ที่ 6,336 ล้านบาท ลดลง 2,196 ล้านบาท หรือ 26%
    เมื่อเทียบกับปี 2551 เป็นผลจากราคาขายที่ลดลงไป 28% ในขณะที่ปริมาณการขายเพิ่มขึ้น 7%
    มาอยู่ที่ 142,265 ตัน สาเหตุเกิดจากภาวะเศรษฐกิจต่างประเทศที่ตกต่ำในช่วงต้นปี 2552
    เป็นผลให้ราคาน้ำมันและ ราคายางตกลงอย่างหนัก
    ในขณะเดียวกันที่ราคายางตกต่ำแต่ความต้องการกลับยังคงรักษาระดับได้
    เนื่องจากการขยายตัวของเศรษฐกิจในประเทศจีนทำให้ปริมาณขายโดยรวมของยางพาราเพิ่มขึ้น

(2) รายได้อื่น อยู่ที่ 32 ล้านบาท ลดลง 70 ล้านบาท
    สาเหตุที่ลดลงเกิดจากรายการกำไรจากอัตราแลกเปลี่ยน
    กำไรจากการซื้อขายสินค้าเกษตรล่วงหน้า และ ดอกเบี้ยรับที่ลดลง

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 6,405 ล้านบาท ลดลง 2,410
    ล้านบาท หรือ 27% เนื่องจากราคาวัตถุดิบลดลง เฉลี่ย 22% ค่าใช้จ่ายขายและบริหารอยู่ที่
    439 ล้านบาท เพิ่มขึ้น 41 ล้านบาท หรือ 10% เกิดจากรายการค่าเผื่อหนี้สูญที่เพิ่มขึ้นจำนวน
    61 ล้านบาท ดอกเบี้ยจ่ายอยู่ที่ 125 ล้านบาท ลดลง 56 ล้านบาท หรือ 31%
    เนื่องจากราคาวัตถุดิบลดลง

(4) กำไร (ขาดทุน) ขาดทุนสุทธิอยู่ที่ 47 ล้านบาท
    เทียบกับผลประกอบการที่ขาดทุนสุทธิของปีก่อนที่ 176 ล้านบาท หรือ มีผลการขาดทุนสุทธิลดลง
    129 ล้านบาท ( ผลการดำเนินการขาดทุนสุทธิของปี 2552 ดังกล่าว
    ยังไม่รวมรายได้ที่เกิดจากการโอนกลับค่าเผื่อการด้อยค่าของเงินลงทุนกลับมาเป็นรายได้อีก
    ในจำนวน 207 ล้านบาท)

(5) อัตราผลตอบแทนต่อผู้ถือหุ้น ในปี 2552 บริษัท ไทยรับเบอร์ลาเท็คซ์กรุ๊ป จำกัด
    ได้จ่ายเงินปันผลให้แก่บริษัทแม่ คือ บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย)
    จำกัด (มหาชน) จำนวน 40.8 ล้านบาท จากกำไรสุทธิ 86 ล้านบาท
    คิดเป็นอัตราการจ่ายเงินปันผล 47.44 %

  กลุ่มเส้นด้ายยางยืด

(1) รายได้จากการขายปี 2552 มีรายได้จากการขาย 1,450 ล้านบาท เพิ่มขึ้น 658 ล้านบาท
    หรือ เพิ่มขึ้น 83% เกิดจากปริมาณการขายที่เพิ่มขึ้น
    ซึ่งเป็นไปตามปริมาณความต้องการสินค้าเส้นด้ายยางยืดที่เพิ่มขึ้น โดยเฉพาะประเทศจีน ปี
    2552
    บริษัทประสบผลสำเร็จในการปรับปรุงแนวทางการบริหารโดยผู้บริหารชุดใหม่ที่สามารถทำให้บริษัทมียอดธุรกิจที่เติบโตและมีกำไร

(2) รายได้อื่นอยู่ที่ 20 ล้านบาท เพิ่มขึ้น 3 ล้านบาท หรือ เพิ่มขึ้น 18 %
    เกิดจากการขายสินค้าเศษเพิ่มขึ้นตามปริมาณการผลิตและขายที่เพิ่มขึ้น นอกจากนี้ในปี 2552
    เกิดกำไรจากอัตราแลกเปลี่ยน 3 ล้านบาท ลดลงจากปีก่อน 2 ล้านบาท

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 1,265 ล้านบาท เพิ่มขึ้น 447
    ล้านบาท หรือ 55% เนื่องจากปริมาณการผลิตและขายที่เพิ่มขึ้น

(4) กำไร (ขาดทุน) มีกำไรสุทธิ 204 ล้านบาท เพิ่มขึ้น 213 ล้านบาท อัตรากำไรสุทธิอยู่ที่ 14%
    เทียบกับปีก่อนที่มีอัตราขาดทุนสุทธิที่ 1%

(5) อัตราผลตอบแทนต่อผู้ถือหุ้น ในปี 2552 บริษัท เวิลด์เฟล็กซ์ จำกัด
(มหาชน)ได้จ่ายเงินปันผลให้แก่บริษัทแม่ คือ บริษัท ไทยรับเบอร์ลาเท็คซ์คอร์ปอร์เรชั่น
(ประเทศไทย) จำกัด (มหาชน) จำนวน 57.75 ล้านบาท จากกำไรสุทธิ 204.48 ล้านบาท
คิดเป็นอัตราการจ่ายเงินปันผล 28.24 %

  2. สถานะการเงินของงบการเงินรวม

(1) สินทรัพย์ สินทรัพย์รวมอยู่ที่ 4,615 ล้านบาท เพิ่มขึ้น 836 ล้านบาท หรือ 22% จากปีก่อน
    เป็นการเพิ่มขึ้นในสินทรัพย์หมุนเวียน 744 ล้านบาท และ ในสินทรัพย์ไม่หมุนเวียน 92
    ล้านบาท

  1.ส่วนประกอบของสินทรัพย์

- สินทรัพย์หมุนเวียน อยู่ที่ 2,872 ล้านบาท เพิ่มขึ้น 744 ล้านบาท หรือ 35%
มาจากรายการหลักที่สำคัญ คือ ลูกหนี้การค้าสุทธิเพิ่มขึ้น 235 ล้านบาท
เนื่องจากปริมาณการขายที่เพิ่มขึ้น และ สินค้าคงเหลือสุทธิเพิ่มขึ้น 627 ล้านบาท
เนื่องจากเก็บสินค้าเพิ่มขึ้น 12 วัน และ
สาเหตุราคาวัตถุดิบลดลงมากจากภาวะเศรษฐกิจชะลอตัวทำให้บริษัทมีความต้องการเก็บวัตถุดิบที่มีราคาถูกเพิ่มขึ้น

- สินทรัพย์ไม่หมุนเวียน อยู่ที่ 1,744 ล้านบาท เพิ่มขึ้น 92 ล้านบาท หรือ 6%
เกิดจากการเพิ่มขึ้นของค่าใช้จ่ายรอตัดจ่ายในสินทรัพย์ และ ภาษีเงินได้หัก ณ ที่จ่าย ที่เกิดขึ้น

  2.คุณภาพสินทรัพย์

  - สินทรัพย์ ในปี 2552 ไม่เกิดค่าสำรองการเสื่อมสภาพและการลดมูลค่าของสินค้าคงเหลือ

  - ลูกหนี้ ก่อนหักค่าเผื่อหนี้สงสัยจะสูญจำนวนเงิน 1,355 ล้านบาท มีโครงสร้างดังนี้

(1) ยังไม่ครบกำหนดชำระอยู่ที่ 73% เพิ่มขึ้นกว่าปีก่อน ซึ่งอยู่ที่ 59%

(2) เกินกำหนดชำระน้อยกว่า 365 วันอยู่ที่ 22% ลดลงจากปีก่อนที่อยู่ที่ 37%

(3) ส่วนที่ตั้งค่าเผื่อหนี้สงสัยจะสูญไว้ครบแล้ว 71 ล้านบาท หรือยู่ที่ 5% เพิ่มขึ้นจากปี 2551
    ซึ่งอยู่ที่ 2.76% ส่วนใหญ่ผิดนัดชำระเกินกว่า 1 ปี หรือ อยู่ระหว่างการดำเนินคดี

(2) สภาพคล่อง

  1.กระแสเงินสด งบการเงินรวมปี 2552 มีการเปลี่ยนแปลงกระแสเงินสด ดังนี้

- เงินสดสุทธิจาก (ใช้ไปใน) กิจกรรมการดำเนินงาน ปี 2552
เกิดเงินสดสุทธิใช้ไปในกิจกรรมดำเนินงาน 408 ล้านบาท ในขณะที่ปี 2551
เกิดเงินสดสุทธิจากกิจกรรมดำเนินงาน 1,072 ล้านบาท เกิดจากรายการลูกหนี้การค้าที่เพิ่มขึ้น
279 ล้านบาท เทียบกับลูกหนี้การค้าที่ลดลง 669 ล้านบาท ในปีก่อน และ
รายการสินค้าคงเหลือที่เพิ่มขึ้น 428 ล้านบาท เทียบกับสินค้าคงเหลือที่ลดลง 209 ล้านบาท
ในปีก่อน เป็นผลจากการเพิ่มขึ้นของปริมาณการผลิต, ปริมาณการขายและราคา ในช่วงสิ้นปี 2552

- เงินสดสุทธิจาก (ใช้ไปใน) กิจกรรมการลงทุน ปี 2552 เกิดเงินสดสุทธิใช้ไปในกิจกรรมลงทุน
184 ล้านบาท ลดลงกว่าปีก่อน ซึ่งมีเงินสดสุทธิใช้ไปในกิจกรรมการลงทุน 159 ล้านบาท
เนื่องจากในปี 2552 มีการลงทุนเพิ่มในที่ดิน อาคาร และ อุปกรณ์ 160 ล้านบาท ซึ่งต่ำกว่าปี
2551 ซึ่งมีการลงทุนซื้อที่ดิน อาคาร และ อุปกรณ์ รวม 125 ล้านบาท

- เงินสดสุทธิจาก (ใช้ไปใน) กิจกรรมจัดหาเงิน ปี 2552 เกิดเงินสดสุทธิจากกิจกรรมจัดหาเงิน
459 ล้านบาท ในขณะที่ปี 2551 มีเงินสดสุทธิใช้ไปในกิจกรรมจัดหาเงิน 835 ล้านบาท
เนื่องจากบริษัทได้เพิ่มกิจกรรมการก่อหนี้เงินกู้ยืมเบิกเกินบัญชีและเงินกู้ยืมสถาบันการเงินเพิ่มขึ้น
657 ล้านบาท เพื่อซื้อวัตถุดิบในช่วงปลายปี 2552 เพราะราคายางพาราได้ปรับตัวสูงขึ้นมากกว่า
100 %

  2.อัตราส่วนสภาพคล่องที่สำคัญ

- อัตราส่วนสภาพคล่อง อยู่ที่ 0.78 เท่า เพิ่มขึ้นจากปีก่อน 0.11 เท่า
เนื่องจากมีการใช้หนี้สินหมุนเวียนในอัตราที่ลดลงเมื่อเทียบกับสินทรัพย์ เพราะ
ใช้ผลกำไรจากการดำเนินธุรกิจ ลงทุนในสินทรัพย์หมุนเวียน

- อัตราส่วนสภาพคล่องหมุนเร็ว อยู่ในระดับ 0.40 เท่า ลดลงจากปีก่อน 0.01 เท่า
เนื่องจากมีการลงทุนในลูกหนี้การค้าเพิ่มขึ้นเพราะปริมาณการขายที่เพิ่มขึ้น

  3.ระยะเวลาครบกำหนดของหนี้ระยะสั้นที่มีผลต่อสภาพคล่อง ณ สิ้นปี 2552

  ส่วนของเงินกู้ระยะยาวที่ครบกำหนดในปี 2552 มีจำนวน 522 ล้านบาท
  ตามหมายเหตุงบการเงินข้อ 17
  บริษัทได้จัดประเภทเงินกู้ยืมดังกล่าวเป็นส่วนที่ถึงกำหนดชำระภายในหนึ่งปีภายใต้หนี้สินหมุนเวียนในงบดุล
  ณ วันที่ 31 ธันวาคม 2552 สำหรับในเงินกู้ระยะสั้นจำนวน 522 ล้านบาท นี้
  มีเงินกู้ระยะสั้นตามหมายเหตุข้อ 17.1 (ง.) จำนวน 300 ล้านบาท
  เป็นเงินกู้ระยะสั้นประเภทตั๋วสัญญาใช้เงิน (จะได้รับการต่อสัญญาเงินกู้ระยะสั้นทุกๆ 3 ปี และ
  จะถึงกำหนดต่อสัญญาในเดือน พฤศจิกายน 2553)
  ที่มีการใช้วงเงินอย่างต่อเนื่องและมีสภาพเหมือนวงเงินกู้ยืมระยะยาว

(3) รายจ่ายลงทุน

ปี 2552 บริษัทมีการจ่ายเงินลงทุนในบริษัทย่อยรวม 4.38 ล้านบาท
ตามหมายเหตุประกอบงบการเงินปี 2552 ข้อ 11

(4) แหล่งที่มาของเงินทุน

1.ความเหมาะสมของโครงสร้างเงินทุน อัตราส่วนหนี้สินต่อส่วนของผู้ถือหุ้นอยู่ที่ 3.92 เท่า
เพิ่มขึ้นจาก 3.29 เท่าในปี 2551 ในช่วงปลายปี 2552
บริษัทมีนโยบายในการเก็บสินค้าคงเหลือเพิ่มเติมสืบเนื่องจากภาวะแล้ง
ซึ่งจะทำให้ขาดสินค้าที่จะจำหน่ายได้ในช่วงต้นของปีหน้า ประกอบกับ
ราคายางสูงขึ้นกว่าปีก่อนมากกว่า 100 %
ดังนั้นจึงมีการใช้วงเงินกู้ระยะสั้นจากสถาบันการเงินเพิ่มเติมนอกจากการที่ใช้ผลกำไรของบริษัทในการลงทุนในสินทรัพย์หมุนเวียนประเภทสินค้าคงเหลือ

  2.ส่วนของผู้ถือหุ้น อยู่ที่ 938 ล้านบาท เพิ่มขึ้น 57 ล้านบาท หรือ 6%

3.หนี้สิน หนี้สินรวมอยู่ที่ 3,677.48 ล้านบาท เพิ่มขึ้น 778.71 ล้านบาท หรือ 26.83 %
เนื่องจากการก่อหนี้ระยะสั้นเพิ่มขึ้น เพื่อเป็นเงินทุนหมุนเวียนรองรับการใช้เงินจากราคายางที่สูงขึ้น

(3) ค่าตอบแทนของผู้สอบบัญชี

3.1 ค่าตอบแทนของผู้สอบบัญชี(Audit fee)

บริษัทและบริษัทย่อยจ่ายค่าตอบแทนจากการสอบบัญชีจำนวนเงินรวม 5.55 ล้านบาท

3.2ค่าบริการอื่น (Non-audit fee)

ค่าตอบแทนการตรวจสอบการปฏิบัติตามเงื่อนไขของบัตรส่งเสริมของบริษัทย่อยจำนวน 0.22
ล้านบาท เป็นส่วนที่จะต้องจ่ายในอนาคตทั้งจำนวน